Innspill til Arbeiderpartiets ledelse om «Det samiske folk»

   -Stortingets kontroll og konstitusjonskomite har til behandling forslag om å endre §108 i Grunnloven til å lyde:

"Det påligger statens myndigheter å legge forholdene til rette for at det samiske folk, som urfolk, kan sikre og utvikle sitt språk, sin kultur og sitt samfunnsliv".

Altså ut med "den samiske folkegruppe" som det står nu og erstatte det med ordet "urfolk".

Etter min mening er begrepet "den samiske folkegruppe" bra og begripelig, det til forskjell fra ordet/begrepet

"urfolk" som vil kunne misforstås som det "aller første folk", noe som bare vil lede til en masse unødvendige diskusjoner/uenigheter.

Det er ikke noen stortingsrepresentanter fra Finnmark, Troms, Nordland eller Nord-Trøndelag som er med som forslagsstillere.

Mitt forslag til årsmøtet er at vi gjør kjent for Arbeiderpartiet ledelse at vi mener dette ikke bør vedtas av Stortinget og at stortingsgruppen ikke bør støtte dette.

Vi lever godt med at det står "den samiske folkegruppe" i Grunnloven.

 **Styrets innstilling:** Oversendes nye styret.